七股區

七股區喺臺灣臺南市嘅區，亦係台灣本島最西嘅行政區，北臨將軍區，東鄰佳里區、西港區，西濱臺灣海峽，南接安南區。台灣本島最西端喺呢區十份里嘅尖仔尾。

該區屬濱海地區，地形多係潮汐灘地、沙洲、潟湖，沿岸多紅樹林，係候鳥群聚棲息之地，區內嘅曾文溪出海口溼地更係瀕臨絕種鳥類－黑面琵鷺全球最重要嘅棲息地。氣候上屬熱帶季風氣候，產業就以農業、漁業為主。

歷史 
七股區早期係臺江內海嘅部分，後來因曾文溪改道，臺江內海逐漸陸化而形成陸地，而有漢人進入開墾。清領時期，有七人合股喺度開墾築寮，於是稱為「七股寮仔」或「七股寮」。1920年臺灣地方改制，喺呢度設置「七股庄」，歸臺南州北門郡管轄。戰後改設臺南縣七股鄉，曾經係臺灣重要嘅鹽場所在地，後來就因黑面琵鷺嘅造訪而聲名大噪。

1990年代經歷備受爭議嘅濱南工業區同七股國際機場開發案之後，喺台江國家公園嘅設立之下該開發案完全劃上句號。2010年12月25號臺南縣市合併升格後改稱七股區。

行政區劃 

本區面積廣大，聚落分布零散，冇個較集中、較大嘅市區。戰後設有25村，1964年下山村改名龍山村；1978年港東村、港西村合併成後港村，頂潭村、台潭村就合併成大潭村，成為23村。2010年12月25日改制後成為23個里，2018年1月29號里鄰整併係18里，並大概分為北、中、南三個區域：
北七股：大潭里、西寮里、後港里、頂山里、篤加里。
中七股：七股里、大埕里、中寮里、玉成里、溪南里、龍山里、鹽埕里。
南七股：十份里、三股里、永吉里、竹橋里、義合里、樹林里。

教育

大學院校 
 國立臺南大學七股校區

國民中學 
 臺南市立竹橋國民中學
 臺南市立後港國民中學
 臺南市私立昭明國民中學

國民小學 
 臺南市七股區七股國民小學
 臺南市七股區大文國民小學【大寮】
 臺南市七股區光復國民小學【中寮】
 臺南市七股區篤加國民小學
 臺南市七股區樹林國民小學
 臺南市七股區三股國民小學
 臺南市七股區竹橋國民小學
 臺南市七股區後港國民小學
 臺南市七股區建功國民小學
 臺南市七股區龍山國民小學

旅遊 

七股黑面琵鷺保護區
七股潟湖
七股鹽山
七股鹽場
臺灣鹽博物館
將軍休閒漁港 
七股洋香瓜節：冬季瓜田白浪滔滔，產量全國第一。
頂山代天府
台潭龍安宮

特產 
 洋香瓜
虱目魚
牡蠣

攷

七股區公所